钦定古今图书集成/明伦汇编/人事典/第069卷 > 《礼记》 > 《曲礼》
## 钦定古今图书集成/明伦汇编/人事典/第069卷 > 《礼记》 > 《曲礼》

问“国君之富数地以对，山泽之所出。”

〈注〉“数地”，举其土地之广狭，如百里、七十里、五十里，各言之也。山泽所出，如鱼、盐、蜃、蛤、金、玉、锡、石之类也。

问大夫之富。曰：“有宰食力，祭器衣服不假。”

〈注〉宰，邑宰也。有宰则有采地矣。食力，谓食下民赋税之力。衣服，祭服也。

问《士之富，以车数》对。

〈注〉上士三命，得赐车马，故问士富，则以车数对也。

问庶人之富，数畜以对。

〈注〉庶人受田有定制，惟畜牧之多寡在乎人，故数“畜”以对也。